«PSJ» Fransiya chempionatining 18-turida «Renn» klubini 4:1 hisobida mag‘lub etdi. Parijliklar hujumchisi Neymar o‘yinda ikkita gol urdi va Mbappe bilan Kavani gollariga hammualliflik qildi. Har ikkala jamoa o‘yinni bir futbolchi kam bo‘lib tugatdi: «Renn» tarkibida Benjamen Andre, «PSJ»dan Presnel Kimpembe maydondan chetlatildi. Ayni paytda «PSJ» 47 ochko bilan musobaqa jadvalida peshqadam bo‘lib turibdi. «Renn» 25 ochko bilan 6-o‘rinda bormoqda. Fransiya - Liga 1. 18-tur  16 dekabr, Renn  Renn - PSJ - 1:4  Gollar: 0:1 – Neymar – 4, 0:2 – Mbappe – 17, 1:2 – Mubele – 53, 1:3 – Kavani – 75, 1:4 – Neymar – 76  Chetlatishlar: Andre, 63 – Kimpembe, 89